open-index/open-wikipedia-markdown huggingface dataset:
নাসির উদ্দিন সরকার

ইংরেজ শাসনামলে মহাত্মা গান্ধীর স্বদেশি মন্ত্রে দীক্ষিত হয়েছিল সারা ভারতবর্ষের মানুষ। গান্ধীর স্বদেশি চেতনাকে ধারণ করে গণমানুষের মুক্তির লক্ষ্যে নিরলস কাজ করে গেছেন জামালপুর মহকুমার কংগ্রেসের তৎকালীন সাধারণ সম্পাদক নাসির উদ্দিন সরকার । তিনি জামালপুরের মেলান্দহ উপজেলার কাপাশহাটিয়ায় গড়ে তুলেছিলেন গান্ধী আশ্রম। সে সময় নেতাকর্মীদের সাথে নিয়ে ব্রিটিশ বিরোধী স্বদেশী আন্দোলনের নানা কর্মপরিকল্পনা করা ছাড়াও চরকায় সুতা তৈরি, গ্রামের নারীদের হস্তশিল্পের প্রশিক্ষণ, লেখাপড়াসহ গ্রামের মানুষকে নিয়ে বিভিন্ন কার্যক্রম পরিচালনা করতেন। নাসির উদ্দিন সরকার ১৮৯২ সালে জামালপুরের মেলান্দহ উপজেলার ঝাউগড়া ইউনিয়নের কাপাশহাটিয়া গ্রামে জন্মগ্রহণ করেন। তিনি  ১৯৩১ সালে জামালপুর মহকুমার ভারতীয় জাতীয় কংগ্রেস এর সম্পাদক নির্বাচিত হন। ১৯৩০ সালে তিনি আইন অমান্য করে আন্দোলনে যোগ দেওয়ার কারণে কারাবরণ করেন। তিনি গণতন্ত্রীদল ও ন্যাশনাল আওয়ামী পার্টির প্রতিষ্ঠাতাদের অন্যতম ছিলেন। ১৯৩৫ সালে ঝাউগড়া ইউনিয়ন বোর্ডের প্রেসিডেন্ট পদে নির্বাচিত হন। নাসির উদ্দিন সরকার ১৯৭৭ সালে ৭ নভেম্বর নিজ বাড়িতেই ৮৪ বয়সে মৃত্যুবরণ করেন।

## গান্ধী আশ্রম
মহাত্মা গান্ধীর ডাকে উজ্জীবিত হয়ে সারা ভারতবর্ষে বৃটিশবিরোধী আন্দোলনের যে জোয়ার এসেছিলো তাতে সাড়া দিয়ে ১৯৩৪ সালে নাসির উদ্দিন সরকার গান্ধী আশ্রমটি গড়ে তোলেন। এটি মেলান্দহ উপজেলা সদর হতে প্রায় ১৫ কিলোমিটার দূরে ঝিনাই নদীর তীরে অবস্থিত। বাঁশ দিয়ে নির্মাণ করেছিলেন আশ্রমটি। এ আশ্রমটিতে সেই সময় গ্রামের সাধারণ মানুষকে স্বদেশি চেতনায় উজ্জীবিত করে চরকায় সুতা তৈরি, গ্রাম্য নারীদের হস্তশিল্প প্রশিক্ষণ, লেখাপড়া ও শরীরচর্চা কার্যক্রম পরিচালনা করতেন।

## রাজনৈতিক কার্যক্রম
পূর্ব বাংলার বিরাট একটি অংশের মানুষের সমর্থন যখন মুসলীম লীগের দিকে ছিলো, তখন স্রোতের বিপরীতে গিয়ে মহাত্মা গান্ধীর অহিংসার পথ বেছে নেন নাসির উদ্দিন সরকার । বিভিন্ন সময়ে রাজনৈতিক বৈঠক করতে তার কাছে এসেছিলেন শেরেবাংলা এ কে ফজলুল হক, মজলুম জননেতা মওলানা আবদুল হামিদ খান ভাসানী, কমরেড মণি সিংহ, বারীন দত্ত, খোকা রায়, অনিল মুখার্জি, কমরেড আশুতোষ দত্ত, আন্দামানফেরত কমরেড রবি নিয়োগী, বিধূভূষণ সেন, প্রফেসর শান্তিময় রায়, নগেন মোদক, সুরেন্দ্রমোহন ঘোষ, মনোরঞ্জন ধর, রণেশ দাশগুপ্ত, সত্যেন সেন, ইসমাইল হোসেন সিরাজী, মন্মথনাথ দে, কৃষক নেতা হাতেম আলী খান, খন্দকার আবদুল বাকীসহ অনেক বর্ষীয়ান রাজনীতিবিদ।

## তথ্যসূত্র
ফুটবল ক্লাব উরাল ইয়েকাতেরিনবুর্গ

**ফুটবল ক্লাব উরাল ইয়েকাতেরিনবুর্গ** (এছাড়াও **এফসি উরাল ইয়েকাতেরিনবুর্গ** () অথবা **এফকে উরাল ইয়েকাতেরিনবুর্গ** নামে পরিচিত) হচ্ছে ইয়েকাতেরিনবুর্গ ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৩০ সালের ১লা সেপ্টেম্বর তারিখে প্রতিষ্ঠিত হয়েছে। এফসি উরাল ইয়েকাতেরিনবুর্গ তাদের সকল হোম ম্যাচ ইয়েকাতেরিনবুর্গের কেন্দ্রীয় স্টেডিয়ামে খেলে থাকে; যার ধারণক্ষমতা হচ্ছে ৩৫,০৬১। বর্তমানে এই ক্লাবের ম্যানেজারের দায়িত্ব পালন করছেন ইয়ুরি মাতভেয়েভ এবং সভাপতির দায়িত্ব পালন করছেন গ্রিগরি ইভানভ। ইউক্রেনীয় রক্ষণভাগের খেলোয়াড় দেনিস কুলাকভ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি উরাল ইয়েকাতেরিনবুর্গ এপর্যন্ত ৪টি শিরোপা জয়লাভ করেছে; যার মধ্যে ২টি রুশ জাতীয় ফুটবল লীগ এবং ২টি রুশ দ্বিতীয় বিভাগ শিরোপা রয়েছে।

## অর্জন
### ঘরোয়া
**[[সোভিয়েত দ্বিতীয় লীগ]] / [[রুশ ফুটবল জাতীয় লীগ]]**
* **চ্যাম্পিয়ন (২):** ১৯৯০, ২০১২–১৩

**[[রুশ পেশাদার ফুটবল লীগ|রুশ দ্বিতীয় বিভাগ]]**
* **চ্যাম্পিয়ন (২):** ২০০২, ২০০৪

**[[রুশ কাপ (ফুটবল)|রুশ কাপ]]**
* **রানার-আপ (২):** ২০১৬–১৭, ২০১৮–১৯

## তথ্যসূত্র

## বহিঃসংযোগ

*  

বিষয়শ্রেণী:ফুটবল ক্লাব উরাল ইয়েকাতেরিনবুর্গ
বিষয়শ্রেণী:রুশ প্রিমিয়ার লিগের ক্লাব
বিষয়শ্রেণী:রাশিয়ার ফুটবল ক্লাব
বিষয়শ্রেণী:১৯৩০-এ রাশিয়ায় প্রতিষ্ঠিত
বিষয়শ্রেণী:১৯৩০-এ প্রতিষ্ঠিত ফুটবল ক্লাব
ফুটবল ক্লাব আখমাত গ্রজনি

**প্রজাতান্ত্রিক ফুটবল ক্লাব আখমাত** (, ; এছাড়াও **ফুটবল ক্লাব আখমাত গ্রজনি**, **এফসি আখমাত গ্রজনি** অথবা শুধুমাত্র **আখমাত গ্রজনি** নামে পরিচিত) হচ্ছে গ্রজনি ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৫৮ সালে প্রতিষ্ঠিত হয়েছে। এফসি আখমাত গ্রজনি তাদের সকল হোম ম্যাচ গ্রজনিের আখমাত-এরিনায় খেলে থাকে; যার ধারণক্ষমতা হচ্ছে ৩০,৫৯৭। বর্তমানে এই ক্লাবের ম্যানেজারের দায়িত্ব পালন করছেন আন্দ্রেই তালালায়েভ এবং সভাপতির দায়িত্ব পালন করছেন মাগোমেদ দাউদভ। রুশ রক্ষণভাগের খেলোয়াড় রিজভান উৎসিয়েভ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি আখমাত গ্রজনি এপর্যন্ত ১টি শিরোপা জয়লাভ করেছে; যেটি হচ্ছে ২০০৩–০৪ রুশ কাপ।

## অর্জন
রুশ কাপ
***চ্যাম্পিয়ন (১):** ২০০৩–০৪

;রুশ সুপার কাপ
*রানার-আপ (১): ২০০৫

## তথ্যসূত্র

## বহিঃসংযোগ

*  

বিষয়শ্রেণী:ফুটবল ক্লাব আখমাত গ্রজনি
বিষয়শ্রেণী:রুশ প্রিমিয়ার লিগের ক্লাব
বিষয়শ্রেণী:রাশিয়ার ফুটবল ক্লাব
বিষয়শ্রেণী:১৯৫৮-এ রাশিয়ায় প্রতিষ্ঠিত
বিষয়শ্রেণী:১৯৫৮-এ প্রতিষ্ঠিত ফুটবল ক্লাব
আফসার উদ্দিন আহমদ

**এডভোকেট আফসার উদ্দিন আহমেদ খান** বাংলাদেশের গাজীপুর জেলার রাজনীতিবিদ, আইনজীবী, গাজীপুর-৪ (কাপাসিয়া) আসনের সাবেক সংসদ সদস্য ও সাবেক প্রতিমন্ত্রী।

## প্রাথমিক জীবন
আফসার উদ্দিন আহমদ গাজীপুর জেলার কাপাসিয়া উপজেলার দরদরিয়া গ্রামে জন্মগ্রহণ করেন। তার পিতা মৌলভী মোঃ ইয়াসিন খান এবং মাতা মেহেরুননেসা খান। তিনি বাংলাদেশের প্রথম প্রধানমন্ত্রী তাজউদ্দীন আহমদ তার ছোট ভাই।

## রাজনৈতিক ও কর্মজীবন
আফসার উদ্দিন আহমদ একজন আইনজীবী। তিনি জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে গাজীপুর-৪ (কাপাসিয়া) আসন থেক সংসদ সদস্য নির্বাচিত হয়েছিলেন। ২৩ জুন ১৯৯৬ সালে তিনি গৃহায়ন ও গণপূর্ত প্রতিমন্ত্রী মনোনীত হয়ে মাত্র ছয়মাস পর ১৯৯৭ সালে পদত্যাগ করে। তিনি ১৭ নভেম্বর, ২০২১ ঢাকায় বার্ধক্যজনিত সমস্যায় মৃত্যবরণ করেন।

## তথ্যসূত্র

বিষয়শ্রেণী:গাজীপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশী আইনজীবী
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:শেখ হাসিনার প্রথম মন্ত্রিসভার সদস্য
বিষয়শ্রেণী:১৯৪০-এ জন্ম
বিষয়শ্রেণী:২০২১-এ মৃত্যু
গুলশান সোসাইটি জামে মসজিদ

**গুলশান সোসাইটি জামে মসজিদ** ঢাকার গুলশান ২-এর ৬৩ নম্বর রোডে অবস্থিত একটি জামে মসজিদ। ২০১৭ সালে নির্মিত মসজিদটির নকশা করেছেন কাশেফ চৌধুরী।

## স্থাপত্য
থাম্ব|গুলশান জামে মসজিদের স্থাপত্য।
সাততলা আধুনিক ভবনের মসজিদটি এমনভাবে নকশা করা হয়েছে যাতে পুরো ভবনটি একশিলা স্তম্ভের মত মনে হয়। এটি তৈরিতে সাদা ঢালাই কংক্রিট ব্যবহার করা হয়েছে। ভবনের চারপাশে চলমান একটি পর্দাকার অবয়বের মাধ্যমে এর অভ্যন্তরে আলো এবং বায়ুচলাচলের ব্যবস্থা করা হয়েছে। কুফিক লিপিতে “লা-ইলাহা-ইল্লালাহ”র মত করে ভবনটির অবয়ব সাজানো হয়েছে এবং এটি দেখতে এর একটি প্রতিরুপ মনে হয়। প্রাথমিকভাবে মসজিদটিতে ২৫০০ প্রার্থনাকারীর প্রার্থনা করার ব্যবস্থা করার কথা ভাবা হয়কিন্তু সে সময় একম একটি বড় আয়তনের ভবন নির্মাণে ভূমি কম হওয়ায় পরে নকশাকারী মসজিদটিকে স্তম্ভের মত করে নির্মাণের পরিকল্পনা করেন। সামনের সিঁড়ি দিয়ে প্রধান প্রার্থনা কক্ষে প্রবেশ করা যায়। এছাড়া উপরের তলাগুলোতে উঠার জন্য লিফ্টের পাশাপাশি সিঁড়ি রয়েছে।

## ইতিহাস
গুলশান সোসাইটি জামে মসজিদে বেশ কয়েকজন উল্লেখযোগ্য ব্যক্তি প্রার্থনা করেছেন। ২০১৮ সালেরে ফেব্রুয়ারিতে আল আকসা মসজিদের ইমাম তার সপ্তাহব্যাপী বাংলাদেশ ভ্রমণে এ মসজিদে বক্তব্য দেন। ২০১৯ সালের সেপ্টেম্বরে অস্ট্রেলিয়া এবং নিউজিল্যান্ডের হাইকমিশনার যথাক্রমে জুলিয়া নিবলেট ও জুয়ানা ক্যাম্পকার মসজিদটিতে ভ্রমণ করেন। ২০১৮ সালের সেপ্টেম্বরে মসজিদটি ‘১১তম বিজলে ডিজাইন অব দ্য ইয়ার’ এর তালিকার জন্য মনোনীয়ত হয়েছিলো।

## তথ্যসূত্র

## বহিঃসংযোগ
* 
* গুলশান সোসাইটি মসজিদের ওয়েবপেজ 

বিষয়শ্রেণী:ঢাকা জেলার মসজিদ
বিষয়শ্রেণী:২০১৭-এ সম্পন্ন মসজিদ
বিষয়শ্রেণী:একশিলা স্তম্ভ
বিষয়শ্রেণী:২০১৭-এ বাংলাদেশে প্রতিষ্ঠিত
মাদ্রিদ কেন্দ্রীয় মসজিদ

**মাদ্রিদ কেন্দ্রীয় মসজিদ** () বা **আবু-বকর মসজিদ**-টি তেতুঁয়ান জেলার সন্নিহিত অঞ্চল কোয়াত্রো কামিনোসে অবস্থিত একটি স্থাপনা। নির্মাণের সময় এস্ট্রোচো (প্রকৃতপক্ষে *[[প্রণালী]]*, জিব্রাল্টার প্রণালীর নামানুসারে) পাতাল রেলের সান্নিধ্যে *প্রণালী মসজিদের* জনপ্রিয় নামটিকে জন্ম দেয়।

## ইতিহাস
জমিটিকে ওয়াকফ হিসাবে উৎসর্গ করার পরও  মসজিদটি নির্মাণের জন্য পর্যাপ্ত অনুদান সংগ্রহ করতে কয়েক বছর সময় লেগে গিয়েছিল। অবশেষে ১৯৮৮ সালে এটি চালু করা সম্ভব হয়। ১৪৯২ খ্রিষ্টাব্দে রিকনকোয়েস্টা এর মাধ্যমে মুসলিম উচ্ছেদ এর পর রাজধানীতে এটিই প্রথম মসজিদ।

স্থপতি হুয়ান মোরা দ্বারা নির্মিত এই স্থাপনাটি স্পেনের ইসলামী সম্প্রদায়গুলির সমিতি এবং মাদ্রিদের ইসলামী সম্প্রদায়ের সদর দফতর হিসাবে উল্লেখিত। আবু-বকর মসজিদের মাদ্রিদ সম্প্রদায় এবং স্পেনের ইসলামী কমিশনের মাধ্যমে রাষ্ট্রের সাথে একটি সহযোগিতা চুক্তি রয়েছে।

## বিবরণ
চার তলা বিশিষ্ট এই ভবনটিতে মসজিদ এবং অফিস ছাড়াও একটি নার্সারি, একটি স্কুল, একটি গ্রন্থাগার, একটি মিলনায়তন এবং একটি দোকান রয়েছে। এটি উপাসনা, দাতব্য, শিক্ষামূলক, সাংস্কৃতিক ও সামাজিক কার্য সম্পাদন করে থাকে এবং ইমামদের প্রশিক্ষণ ও বিধানের জন্য আল-আযহার বিশ্ববিদ্যালয়ের সাথে একটি চুক্তি স্বাক্ষর করেছে।

## আরো দেখুন

* স্পেনে ইসলাম
* স্পেনের মসজিদগুলির তালিকা
* স্পেনের প্রাক্তন মসজিদগুলির তালিকা

## তথ্যসূত্র

## বহিঃসংযোগ

* ইউসিআইডিইয়ের অফিসিয়াল ওয়েবসাইট

বিষয়শ্রেণী:১৯৮৮-এ সম্পন্ন মসজিদ
বিষয়শ্রেণী:স্পেনের মসজিদ
ফুটবল ক্লাব সিএসকেএ মস্কো

**পেশাদার ফুটবল ক্লাব সিএসকেএ** (, এছাড়াও **পিএফসি সিএসকেএ মস্কো**, **সিএসকেএ মস্কো** অথবা শুধুমাত্র **সিএসকেএ** নামে পরিচিত) হচ্ছে মস্কো ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৫৮ সালের ২০শে এপ্রিল তারিখে প্রতিষ্ঠিত হয়েছে। এফসি রুবিন কাজান তাদের সকল হোম ম্যাচ মস্কোর ভিইবি এরিনায় খেলে থাকে; যার ধারণক্ষমতা হচ্ছে ৩০,৪৫৭। বর্তমানে এই ক্লাবের ম্যানেজারের দায়িত্ব পালন করছেন ভিক্তর গনচারেঙ্কো এবং সভাপতির দায়িত্ব পালন করছেন ইভগেনিয় গিনের। রুশ গোলরক্ষক ইগর আকিনফিভ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি রুবিন কাজান এপর্যন্ত ৩৪টি শিরোপা জয়লাভ করেছে; যার মধ্যে ১৩টি রুশ প্রিমিয়ার লীগ, ২টি রুশ জাতীয় ফুটবল লীগ, ১২টি রুশ কাপ এবং ৭টি রুশ সুপার কাপ শিরোপা রয়েছে। অন্যদিকে, ইউরোপীয় এবং আন্তর্জাতিক ফুটবলে, এফসি রুবিন কাজান কেবলমাত্র ১টি শিরোপা জয়লাভ করেছে, যেটি হচ্ছে ২০০৪–০৫ উয়েফা কাপ।

## অর্জন
### ঘরোয়া
* **[[সোভিয়েত শীর্ষ লীগ]] / [[রুশ প্রিমিয়ার লীগ]]: ১৩**
:: ১৯৪৬, ১৯৪৭, ১৯৪৮, ১৯৫০, ১৯৫১, ১৯৭০, ১৯৯১, ২০০৩, ২০০৫, ২০০৬, ২০১২–১৩, ২০১৩–১৪, ২০১৫–১৬
:: *রানার-আপ (১১):* ১৯৩৮, ১৯৪৫, ১৯৪৯, ১৯৯০, ১৯৯৮, ২০০২, ২০০৪, ২০০৮, ২০১০, ২০১৪-১৫, ২০১৭-১৮
* **[[সোভিয়েত প্রথম লীগ]] / [[রুশ জাতীয় ফুটবল লীগ]]: ২**
:: ১৯৮৬, ১৯৮৯
:: *রানার-আপ (১):* ১৯৮৫
* **[[সোভিয়েত কাপ]] / [[রুশ কাপ (ফুটবল)|রুশ কাপ]]: ১২**
:: ১৯৪৫, ১৯৪৮, ১৯৫১, ১৯৫৫, ১৯৯১, ২০০২, ২০০৫, ২০০৬, ২০০৮, ২০০৯, ২০১১, ২০১৩
:: *রানার-আপ (৭):* ১৯৪৪, ১৯৬৭, ১৯৯২, ১৯৯৩, ১৯৯৪, ২০০০, ২০১৬
* **[[সোভিয়েত সুপার কাপ]] / [[রুশ সুপার কাপ]]: ৭ (রেকর্ড)**
:: ২০০৪, ২০০৬, ২০০৭, ২০০৯, ২০১৩, ২০১৪, ২০১৮
:: *রানার-আপ (৪):* ২০০৩, ২০১০, ২০১১, ২০১৬

### ইউরোপীয়
* **[[উয়েফা চ্যাম্পিয়নস লীগ]]: ০**
:: *কোয়ার্টার ফাইনাল : [[২০০৯–১০ উয়েফা চ্যাম্পিয়নস লীগ|২০০৯–১০]]
* *'উয়েফা কাপ / উয়েফা ইউরোপা লীগ: ১**
**[[২০০৫ উয়েফা কাপ ফাইনাল|''২০০৪–০৫'']]
* **উয়েফা সুপার কাপ: ০*'
:: *রানার-আপ (১):'' ২০০৫

## তথ্যসূত্র

### গ্রন্থপঞ্জি
* মার্ক বেনেৎস, 'Football Dynamo&nbsp;– Modern Russia and the People's Game,' Virgin Books, (মার্চ ২০০৯), 0753513196

## বহিঃসংযোগ

*  

বিষয়শ্রেণী:পিএফসি সিএসকেএ মস্কো
বিষয়শ্রেণী:রুশ প্রিমিয়ার লিগের ক্লাব
বিষয়শ্রেণী:রাশিয়ার ফুটবল ক্লাব
বিষয়শ্রেণী:১৯১১-এ রাশিয়ায় প্রতিষ্ঠিত
বিষয়শ্রেণী:১৯১১-এ প্রতিষ্ঠিত ফুটবল ক্লাব
বিষয়শ্রেণী:উয়েফা কাপ বিজয়ী ক্লাব
চ সু-হিয়াং

**চ সু-হিয়াং** (জন্ম: জানুয়ারী ২১, ১৯৯১) একজন দক্ষিণ কোরীয় অভিনেত্রী।

## পেশা
২০১৪ সালে ১৯-তম বুশান আন্তর্জাতিক চলচ্চিত্র উৎসবে *ওয়াইল্ড ফ্লাওয়ার* (২০১৫) চলচ্চিত্রে অভিনয়ের জন্য চ বর্ষসেরা অভিনেত্রীর পুরস্কার জিতেন।

কোরীয় নাটক *হু আর ইউ: স্কুল 2015* (২০১৫) তে তার অভিনয়ের জন্য তিনি খ্যাতি অর্জন করেছিলেন। 

## তথ্যসূত্র

## বহিঃসংযোগ
*    
*    
*    
* ইউএল এন্টারটেইনমেন্টে চ সু-হাইং 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:দক্ষিণ কোরীয় চলচ্চিত্র অভিনেত্রী
বিষয়শ্রেণী:দক্ষিণ কোরীয় অভিনেত্রী
বিষয়শ্রেণী:দক্ষিণ কোরীয় টেলিভিশন অভিনেত্রী
বিষয়শ্রেণী:সিউলের ব্যক্তি
বিষয়শ্রেণী:দক্ষিণ কোরীয় নারী মডেল
বিষয়শ্রেণী:দক্ষিণ কোরীয় শিশু অভিনেত্রী
বিষয়শ্রেণী:২১শ শতাব্দীর দক্ষিণ কোরীয় অভিনেত্রী

বিষয়শ্রেণী:সিউলের মডেল
চ সিং-হি (বিনোদনকারী)

**চ সিং-হি** (জন্ম জুন ৩, ১৯৯১) একজন দক্ষিণ কোরীয় অভিনেত্রী, গায়ক এবং প্রযোজক। তিনি ২০১৩ সালে এফ-ভি ডলসের নতুন সদস্য হিসাবে আত্মপ্রকাশ করেছিলেন এবং ২০১৪ সালের নভেম্বরে এই গোষ্ঠী অনানুষ্ঠানিকভাবে তাকে বাদ দেয়া অবধি প্রচারে অবিরত ছিলেন, পরে মার্চ ২০১৫ সালে তার পদচ্যুতি নিশ্চিত করা হয়।  এই পদচ্যুত হওয়ার পরে, সিং-হি সেপ্টেম্বর ২০১৫-এ ডিআইএ -র নেতা হিসাবে পুনরায় আত্মপ্রকাশের আগে প্রায় এক বছর প্রশিক্ষণার্থী হয়ে ফিরে এসেছিলেন।  ২০১৬ সালের এপ্রিলে, তিনি তার অভিনয়জীবন অনুসরণের জন্য চুক্তির মেয়াদ শেষ হওয়ার পরে ডিআইএ ত্যাগ করেন।  তিনি নিজেকে *[[মিঃ ফিরে|মিঃ ব্যাক]]* (২০১৪), *[[ত্রিভুজ (2014 টিভি সিরিজ)|ট্রায়াঙ্গল]]* (২০১৪), *[[দি নাইট ওয়াচম্যান জার্নাল|দি নাইট ওয়াচম্যানস জার্নাল]]* (২০১৪) এবং *[[প্রযোজক (টিভি সিরিজ)|দ্য প্রডিউসার]]* (২০১৫) এর মতো বিভিন্ন টেলিভিশন নাটকে অভিনেত্রী হিসাবে নিজেকে প্রতিষ্ঠিত করেছেন।

## জীবনী
চ সিং-হির জন্ম ১৯৯১ সালের ৩ জুন দক্ষিণ কোরিয়ার গোয়ানজজুতে। তিনি কুকমিন বিশ্ববিদ্যালয়ে পড়াশোনা করেছেন। তিনি ২০১২ সালে মিস চুনহিয়াং পেজেন্টের বিজয়ী।

তিনি উল্লিম এন্টারটেইনমেন্ট এবং এফএনসি এন্টারটেইনমেন্ট উভয়ের পক্ষে অডিশন দিয়েছিলেন এবং সাফল্যের সাথে অডিশন পাস করেছেন, তবে প্রশিক্ষণের জন্য উল্লিম বিনোদন বেছে নেন। ২০১২-এ, তিনি রানিং ম্যান -এ লাভলিজের জিয়া এবং দ্য সিইয়ার ইয়েওনকিংয়ের সাথে "উল্লিম গার্লস" -এর হয়ে হাজির হয়েছিলেন। পরে তিনি কোর কন্টেন্টস মিডিয়ায় চলে এসে ২০১৩ সালে এফ-ভি ডলসের নতুন সদস্য হিসাবে আত্মপ্রকাশ করছিলেন।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:কে-পপ সঙ্গীতশিল্পী
বিষয়শ্রেণী:দক্ষিণ কোরীয় চলচ্চিত্র অভিনেত্রী
বিষয়শ্রেণী:দক্ষিণ কোরীয় অভিনেত্রী
বিষয়শ্রেণী:দক্ষিণ কোরীয় টেলিভিশন অভিনেত্রী
বিষয়শ্রেণী:২১শ শতাব্দীর গায়িকা
বিষয়শ্রেণী:২১শ শতাব্দীর দক্ষিণ কোরীয় অভিনেত্রী

বিষয়শ্রেণী:গোয়াংজুর ব্যক্তি
বিষয়শ্রেণী:দক্ষিণ কোরীয় পপ গায়িকা
বিষয়শ্রেণী:দক্ষিণ কোরীয় নারী আইডল
বিষয়শ্রেণী:২১শ শতাব্দীর দক্ষিণ কোরীয় গায়িকা
স্ত্রাসবুর মসজিদ

থাম্ব|স্ত্রাসবুর মসজিদ|সংযোগ=Special:FilePath/France_Strasbourg_Mosque_2013.jpg
স্ত্রাসবুর **মসজিদ** বা **স্ট্রাসবুর্গ গ্ৰান্ড মসজিদ** (**) একটি  মসজিদ যা বৃহৎ উদ্দেশ্যে নিয়ে ফ্রান্সের স্ত্রাসবুর শহরে নির্মিত। এটি গ্রাঁ ইলের দক্ষিণে হ্যারিটজ অঞ্চলের ইল নদীর তীরে অবস্থিত। ২০১২ সালের সেপ্টেম্বরে মসজিদটির উদ্বোধন করা হয় এবং এর ধারণক্ষমতা ১২০০ জন।

রোম মসজিদের নকশাবিদ পাওলো পর্তুগিজি এই মসজিদটির নকশা করেন। নকশা আসরে জাহা হাদিদ একটি আধুনিক প্রস্তাব অন্তর্ভুক্ত করেন। মূল নির্মাণকারীদের বিরুদ্ধে মামলা এবং বিদেশী তহবিল রোধের জন্য ফ্যাবিয়েন কেলারের কেন্দ্র-ডান পৌর কাউন্সিলের সিদ্ধান্তের কারণে বেশ কয়েকবার বিলম্ব হয়। ২০০৪ সালের ২৯ অক্টোবরে স্ট্র্যাসবার্গের তৎকালীন মেয়র ফ্যাবিয়েন কেলার মসজিদের প্রথম পাথরটি স্থাপন করার মাধ্যমে নির্মাণকাজের উদ্বোধন করেন। তিনি পরিকল্পিত গবেষণা কেন্দ্র, মিলনায়তন এবং মিনার সরিয়ে এবং প্রার্থনা কক্ষের ধারণক্ষমতা ৫০% কমিয়ে মূল ভবন প্রকল্পের সংশোধন করেন।

মসজিদটিতে মূলত মরক্কীয় বংশোদ্ভূত উত্তর আফ্রিকান মুসলমানরা গমনাগমন করে। এটিতে অনেকগুলো সম্মেলন এবং সেমিনার এবং স্কুল-বয়সী শিশুদের জন্য বিস্তৃত শিক্ষা কার্যক্রমের আয়োজন করে হয়।

সাবেক মসজিদটি ১৯৮২ সাল থেকে ২০১২ সাল পর্যন্ত ব্যবহার করা হয়। পরে আদালতের নিকটবর্তী কেন্দ্রের স্ত্রাসবুরের ইম্পাসে দে মাইতে অবস্থিত ফয়ে গ্রাঁস কারখানার কাজে ব্যবহৃত হয়। স্ত্রাসবুরে প্রতিষ্ঠিত এটি প্রথম মসজিদ নয়। ১৯৬৭ সাল থেকে শহরে মসজিদ রয়েছে এবং বর্তমানে বিশটিরও বেশি মসজিদ রয়েছে। মসজিদটিতে বছরে একবার তিনদিনের জন্য সাধারণ সমাবেশ অনুষ্ঠিত হয়।

## তথ্যসূত্র

## বহিঃসংযোগ
* La Grande Mosquée de Strasbourg

বিষয়শ্রেণী:গম্বুজসহ ধর্মীয় ভবন ও স্থাপনা
বিষয়শ্রেণী:ফ্রান্সের মসজিদ
বিষয়শ্রেণী:১৯৮২-এ প্রতিষ্ঠিত ইসলামি সংগঠন
বিষয়শ্রেণী:২০১২-এ সম্পন্ন মসজিদ
বিষয়শ্রেণী:গম্বুজসহ মসজিদ
বিষয়শ্রেণী:১৯৮২-এ ফ্রান্সে প্রতিষ্ঠিত
মোহাম্মদ সানাউল্লাহ (দ্ব্যর্থতা নিরসন)

**মোহাম্মদ সানাউল্লাহ** বলতে যাদেরকে বোঝানো হতে পারে;

* মোহাম্মদ সানাউল্লাহ,  -বীর বিক্রম খেতাব প্রপ্ত বাংলাদেশের স্বাধীনতা যুদ্ধের একজন মুক্তিযোদ্ধা।
* মোহাম্মদ সানাউল্লাহ (চিকিৎসক) -বাংলাদেশী চিকিৎসক, রাজনীতিবিদ ও গাজীপুর-৪ আসনের সাবেক সাংসদ।
মোহাম্মদ সানাউল্লাহ (চিকিৎসক)

**মোহাম্মদ সানাউল্লাহ** (**মৃত্যু:** ২৫ জুন ২০১৭) বাংলাদেশের একজন রাজনীতিবিদ ও চিকিৎসক। তিনি তৎকালীন ঢাকা-২২ আসনের সাবেক সংসদ সদস্য।

## প্রাথমিক জীবন
মোহাম্মদ সানাউল্লাহ গাজীপুর জেলার কাপাসিয়া উপজেলার খিরাটী গ্রামে জন্মগ্রহণ করেন।

## রাজনৈতিক জীবন
মোহাম্মদ সানাউল্লাহ একজন চিকিৎসক।

তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সাবেক ঢাকা-২২ বর্তমান গাজীপুর-৪ (কাপাসিয়া) আসন থেকে আওয়ামী লীগের ফকির সাহাব উদ্দিনকে পরাজিত করে সংসদ সদস্য নির্বাচিত হয়েছিলেন।

## মৃত্যু
সানাউল্লাহ ২৫ জুন ২০১৭ সালে দিবাগত রাত সাড়ে ১২টায় ঢাকার হলি ফ্যামিলি হাসপাতালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:গাজীপুর জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:২০শ শতাব্দীর বাঙালি
বিষয়শ্রেণী:২০১৭-এ মৃত্যু
মোহাম্মদ ওবাইদ উল্লাহ

**মোহাম্মদ ওবাইদ উল্লাহ** বাংলাদেশের গাজীপুর জেলার রাজনীতিবিদ ও গাজীপুর-৪ (কাপাসিয়া) আসনের সাবেক সংসদ সদস্য।

## প্রাথমিক জীবন
মোহাম্মদ ওবাইদ উল্লাহ গাজীপুর জেলার কাপাসিয়া উপজেলায় জন্মগ্রহণ করেন।

## রাজনৈতিক জীবন
মোহাম্মদ ওবাইদ উল্লাহ ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী প্রার্থী হিসেবে গাজীপুর-৪ (কাপাসিয়া) আসন থেকে জাতীয় পার্টির এম এ মজিদকে পরাজিত করে সংসদ সদস্য নির্বাচিত হয়েছিলেন। পরে তিনি জাতীয় পার্টিতে যোগ দেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:গাজীপুর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:২০শ শতাব্দীর বাঙালি
মোহাম্মদ শহীদুল্লাহ (গাজীপুরের রাজনীতিবিদ)

**মোহাম্মদ শহীদুল্লাহ** বাংলাদেশের গাজীপুর জেলার রাজনীতিবিদ ও গাজীপুর-৪ (কাপাসিয়া) আসনের সাবেক সংসদ সদস্য।

## প্রাথমিক জীবন
মোহাম্মদ শহীদুল্লাহ গাজীপুর জেলার কাপাসিয়া উপজেলায় জন্মগ্রহণ করেন।

## রাজনৈতিক জীবন
মোহাম্মদ শহীদুল্লাহ ১৯৮৬ সালের তৃতীয় জাতীয় সংসদ নির্বাচনে কমিউনিস্ট পার্টির প্রার্থী হিসেবে সম্মিলিত বিরোধী দলের হয়ে গাজীপুর-৪ (কাপাসিয়া) আসন থেকে সংসদ সদস্য নির্বাচিত হয়েছিলেন। পরে তিনি বাংলাদেশ আওয়ামী লীগে যোগ দেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:গাজীপুর জেলার রাজনীতিবিদ
বিষয়শ্রেণী:বাংলাদেশের কমিউনিস্ট পার্টির সাবেক রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:২০শ শতাব্দীর বাঙালি
জিন সে-ইওন

**জিন সে-ইওন** (জন্ম ফেব্রুয়ারি ১৫, ১৯৯৪-এ কিম ইয়ন-জং) দক্ষিণ কোরীয় অভিনেত্রী। তিনি টেলিভিশন নাটক যেমন *[[আমার কন্যা দ্য ফুল|মাই ডটার দ্য ফ্লাওয়ার]]* (২০১১), *[[কনের সাঁজ|ব্রাইডাল মাস্ক]]* (২০১২), *[[ডাক্তার অচেনা|ডক্টর স্ট্রেঞ্জার]]* (২০১৪), *[[কারাগারে ফুল|দ্য ফ্লাওয়ার ইন প্রিজন]]* (২০১,), *[[গ্র্যান্ড প্রিন্স (টিভি সিরিজ)|গ্র্যান্ড প্রিন্স]]* (২০১৮) এবং *[[রানী: প্রেম এবং যুদ্ধ|কুইন: লাভ এন্ড ওয়ার]]* (২০১৯-২০) -এ তিনি অভিনয় করেছেন।

## পেশা
জিন তার কর্মজীবন শুরু করেন স্টার এম্পায়ার এন্টারটেইনমেন্টের অধীনে মেয়ে গ্রুপ জুয়েলারীর আইডল প্রশিক্ষণার্থী হিসাবে। এর অনেক আগে তিনি কিছু টিভি বিজ্ঞাপনে উপস্থিত হয়েছিলেন, যা পরে তাকে অভিনয়ের দিকে পরিচালিত করেছিল।  যদিও তার প্রথম ভূমিকাটি ছিল ২০১০ সালের এসবিএস -এর নাটক *[[এটা ঠিক আছে, বাবার মেয়ে|ইটস ওকে, ড্যাডির গার্লে]]*, তবে তার প্রথম কাস্টিংটি ছিল ২০১১ সালের *[[সাদা: মৃত্যুর মেলোডি|হোয়াইট: মেলোডি অফ ডেথের]] জন্য* ।  তারপরে তিনি অত্যন্ত বিতর্কিত লেসবিয়ান- থিমড ড্রামা স্পেশাল *ডটারস অফ বিলাইটিস ক্লাবে*  -এ অভিনয় করেছিলেন এবং *দ্য ডু*  ধারাবাহিকে তিনি হান জি-হাইয়ের চরিত্রের কিশোর সংস্করণ চিত্রিত করেছিলেন। 

২০১৯ সালে জিন কল্পনা-রহস্য নাটক *আইটেম* -এ খল চরিত্রে অভিনয় করেন।  একই বছর তিনি ঐতিহাসিক ফ্যান্টাসি নাটক *কুইন: লাভ এন্ড ওয়ারে* অভিনয় করেছিলেন । 

২০২০-এ, জিন জং কি-ইয়ং এবং লি সু-হিউকের পাশাপাশি রহস্য রোম্যান্স নাটক *বর্ন অ্যাগেইনে*  অভিনয় করেছিলেন।

## ব্যক্তিগত জীবন
জিন ২০১২ সালে প্রকাশ করেন যে সে তার তার বয়স এক বছর যোগ করেছেন তার করেছিলেন জীবন বৃত্তান্তে, আসলে তার জন্ম ১৯৯৪ সালে ১৯৯৩ সালে নয়। তার সংস্থা ব্যাখ্যা করেন, "জিন যখন আত্মপ্রকাশ করেছিলেন তখন তার বয়স মাত্র ১৭ বছর ছিল। তিনি এত ছোট ছিলেন যে কোনও ভূমিকায় তাকে নেওয়া তাদের পক্ষে কঠিন ছিল। এজন্যই আমরা তার বয়সের সাথে এক বছর যুক্ত করেছিলাম।" 

## চলচ্চিত্রের তালিকা

### চলচ্চিত্র

## তথ্যসূত্র

## বহিঃসংযোগ

* আর্লি বার্ড এন্টারটেইনমেন্টে জিন সে-ইওন

বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:দক্ষিণ কোরীয় চলচ্চিত্র অভিনেত্রী
বিষয়শ্রেণী:দক্ষিণ কোরীয় অভিনেত্রী
বিষয়শ্রেণী:দক্ষিণ কোরীয় টেলিভিশন অভিনেত্রী
বিষয়শ্রেণী:সিউলের ব্যক্তি
বিষয়শ্রেণী:২১শ শতাব্দীর দক্ষিণ কোরীয় অভিনেত্রী
বিষয়শ্রেণী:দক্ষিণ কোরীয় ওয়েব ধারাবাহিকের অভিনেত্রী
ব্রহ্মপুত্র ইন্টারন্যাশনাল ইউনিভার্সিটি

**ব্রহ্মপুত্র ইন্টারন্যাশনাল ইউনিভার্সিটি** (পূর্বনাম: **শেখ ফজিলাতুন্নেছা মুজিব বিশ্ববিদ্যালয়**) হলো ময়মনসিংহ বিভাগের জামালপুর জেলায় অবস্থিত প্রথম এবং একমাত্র বেসরকারি বিশ্ববিদ্যালয়। এই বিশ্ববিদ্যালয়টি ২০১৩ সালে শিক্ষা মন্ত্রণালয় ও বিশ্ববিদ্যালয় মঞ্জুরী কমিশনের অনুমোদন লাভ করে।

## ইতিহাস
এই বিশ্ববিদ্যালয়টি ২০১৩ সালের সেপ্টেম্বর ও অক্টোবর মাসে শিক্ষা মন্ত্রণালয় তৎকালীন প্রধানমন্ত্রী, রাষ্ট্রপতি ও বিশ্ববিদ্যালয় মঞ্জুরী কমিশনের অনুমোদন লাভ করে। জামালপুর, শেরপুর অঞ্চলের মানুষের শিক্ষা ও আর্থিক অনগ্রসরতার বিষয় বিবেচনায় নিয়ে বিশ্ববিদ্যালয়ের প্রতিষ্ঠাতা জামালপুর-৩ সাবেক এমপি মির্জা আজম ও বোর্ড অব ট্রাস্টিজের সদস্যগণ এই বিশ্ববিদ্যালয়ের অধ্যয়ন ব্যয় সর্বনিম্ন পর্যায়ে নামিয়ে আনেন যাতে দরিদ্র পরিবারের মেধাবী সন্তানও বিশ্ববিদ্যালয় পর্যায়ে উচ্চ শিক্ষা গ্রহণ থেকে বঞ্চিত না হয়।

শেখ হাসিনার নেতৃত্বাধীন আওয়ামী লীগ সরকারের পতনের পর শেখ ফজিলাতুন্নেছা মুজিব বিশ্ববিদ্যালয়ের নাম পরিবর্তন করে ব্রহ্মপুত্র আন্তর্জাতিক ইউনিভার্সিটি রাখা হয়।
## উপাচার্য
নিম্নোক্ত ব্যক্তিবর্গ শেখ ফজিলাতুন্নেছা মুজিব বিশ্ববিদ্যালয়ের উপাচার্য হিসেবে দায়িত্ব পালন করেন:

* আবুল বাসার (২০১৫ – ২০১৮)
* আব্দুর রহমান সরকার (২০২১ - বর্তমান)

## অনুষদ ও বিভাগ
### বিজ্ঞান অনুষদ
* কম্পিউটার বিজ্ঞান ও প্রকৌশল (সিএসই)
* ইলেকট্রিক্যাল ও ইলেকট্রনিক্স প্রকৌশল (ইইই)

### কলা ও সামাজিক বিজ্ঞান অনুষদ
* ইংরেজি  
* আইন (এলএল.বি) 
* অর্থনীতি  
* রাষ্ট্রবিজ্ঞান  
* চারুকলা (বর্তমানে বন্ধ ) 
* গ্রন্থাগার ব্যবস্থাপনা ও তথ্য বিজ্ঞানে ডিপ্লোমা

### ব্যবসায় প্রশাসন অনুষদ
* বিবিএ (ব্যবসায় প্রশাসনে স্নাতক)
* একাউন্টিং 
* ব্যাংকিং ও অর্থসংস্থান
* ব্যবস্থাপনা

## তথ্যসূত্র

বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:জামালপুর জেলার বিশ্ববিদ্যালয়
বিষয়শ্রেণী:২০১৩-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:বাংলাদেশের বেসরকারি বিশ্ববিদ্যালয়
জো বো-আহ

**জো বো-আহ** (জন্ম ২২ আগস্ট, ১৯৯১-এ জো বো-ইউন) দক্ষিণ কোরীয় এক অভিনেত্রী।

## জীবনের প্রথমার্ধ
জো জন্মগ্রহণ করেন ২২ আগস্ট, ১৯৯১ সালে দেজন, দক্ষিণ কোরিয়ায়। জো সুংকিঙ্কুয়ান বিশ্ববিদ্যালয় থেকে প্রদর্শন শিল্পকলা নিয়ে স্নাতকোত্তর করেছেন। 

## পেশা
২০১০ সালে জো ক্যাবল চ্যানেল জেটিবিসির জন্য দৈনিক সিটকমের *আই লিভ ইন চেয়ংদাম-ডং* -এ ছোট একটি ভূমিকায় অভিনয়ের মধ্য দিয়ে আত্মপ্রকাশ করেছিলেন। এর পরে *মেড ইন ইউ* (এটাও জেটিবিসি-তে) অডিশন প্রোগ্রামের একটি হোস্টিং গিগ পরেছিল এবং  কোরিয়ান-জাপানি সহ-প্রযোজনা *কইসুরু মাইসন ~ রেইনবো রোজ ~* এ উপস্থিত ছিলেন। 

২০১৮ সালে, জো দুই মহিলার গল্প নিয়ে একটি ওয়েবটুনের উপর ভিত্তি করে *[[বিদায় বিদায়|গুডবাই টু গুডবাই]]* -তে অভিনয় করেন। এতে তিনি এমন এক বিশ্ববিদ্যালয়ের ছাত্রী হিসাবে অভিনয় করেছিলেন যিনি একক মা হিসাবে চ্যালেঞ্জের মুখোমুখি হন।  একই বছর, তিনি রোম্যান্টিক কমেডি নাটক *[[মাই স্ট্রেঞ্জ হিরো]]* অভিনয় করেছিলেন। 

২০২০ সালে, জো এক রোম্যান্স ড্রামা *ফরেস্টে* একজন চিকিৎসক হিসাবে অভিনয় করেছিলেন।  একই বছর তিনি টেলিভিশন প্রযোজক হিসাবে নাটক *দ্য টেল অফ আ গুমিহোতে*  অভিনয় করেছিলেন। 

## চলচ্চিত্র ও নাটকের তালিকা
### চলচ্চিত্র
* ইনোসেন্ট থিং (২০১৪)
* হিডেন ফেস (অঘোষিত)

### নাটক
* আই লিভ ইন চিওংডাম-ডং (২০১১)
* শাট আপ ফ্লাওয়ার বয় ব্যান্ড (২০১২)
* কইসুরু ম্যাইসন রেইনবো রোজ (২০১২)
* হর্স ডাক্তার (২০১২-১৩)
* দ্য আইডেল মারমেইড (২০১৪)
* দ্য মিসিং (২০১৫)
* অল এবাউট মাই মম (২০১৫)
* মনস্টার (২০১৬)
* সুইট স্ট্রেঞ্জার অ্যান্ড মি (২০১৬)
* টেম্পারেচার অফ লাভ (২০১৭)
* বিশেষ নাটকঃ লেট আস মিট (২০১৭)
* গুডবাই টু গুডবাই (২০১৮)
* মাই স্ট্রেঞ্জ হিরো (২০১৮-১৯)
* ফরেস্ট (২০২০)
* টেল অফ দ্য নাইন টেইল্ড (২০২০)
* মিলিটারি প্রসিকিউটর ডবারম্যান (২০২২)

### ওয়েব ধারাবাহিক
* লাভ সেলস ২ (২০১৫)

## তথ্যসূত্র

## বহিঃসংযোগ
* সিডাসএইচকিউ তে চ-বো-আহ 
*    
* 

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:দক্ষিণ কোরীয় চলচ্চিত্র অভিনেত্রী
বিষয়শ্রেণী:দক্ষিণ কোরীয় অভিনেত্রী
বিষয়শ্রেণী:দক্ষিণ কোরীয় টেলিভিশন অভিনেত্রী
বিষয়শ্রেণী:২১শ শতাব্দীর দক্ষিণ কোরীয় অভিনেত্রী

বিষয়শ্রেণী:দক্ষিণ কোরীয় ওয়েব ধারাবাহিকের অভিনেত্রী
জু দা-ইয়ং

**জু দা-ইয়ং** (জন্ম ১৬ জুন, ১৯৯৫) দক্ষিণ কোরীয় অভিনেত্রী। 

## চলচ্চিত্রের তালিকা

### চলচ্চিত্র

## তথ্যসূত্র

## বহিঃসংযোগ
* জু দা-তরুণ ফ্যান ক্যাফে এ নাভের  
*    
*    
*   

বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:দক্ষিণ কোরীয় চলচ্চিত্র অভিনেত্রী
বিষয়শ্রেণী:দক্ষিণ কোরীয় অভিনেত্রী
বিষয়শ্রেণী:দক্ষিণ কোরীয় টেলিভিশন অভিনেত্রী
বিষয়শ্রেণী:দক্ষিণ কোরীয় শিশু অভিনেত্রী
জার্নাল অব আব্বাসিদ স্টাডিজ

*জার্নাল অব আব্বাসিদ স্টাডিজ *(*জেএএস*) একটি দ্বৈত- পিয়ার রিভিউ জার্নাল বা সাময়িকী যা আব্বাসীয় খিলাফতের রাজনৈতিক, সাংস্কৃতিক, সামাজিক, অর্থনৈতিক, ধর্মীয় ও বুদ্ধিভিত্তিক জীবনের মৌলিক গবেষণা এবং পর্যালোচনা নিবন্ধ প্রকাশ করে।

## তথ্যসূত্র

## বহিঃসংযোগ



বিষয়শ্রেণী:আব্বাসীয় খিলাফত
বিষয়শ্রেণী:ইসলাম শিক্ষা
বিষয়শ্রেণী:দ্বিবার্ষিক গবেষণা পত্রিকা
জং দা-বিন (অভিনেত্রী, জন্ম ২০০০)

**জং দা-বিন** (জন্ম ২৫ এপ্রিল, ২০০০) দক্ষিণ কোরীয় অভিনেত্রী। ২০০৩ সালে তিনি প্রথম বসকিন-রবিন্সের বাণিজ্যিক মডেল হিসাবে স্বীকৃতি অর্জন করেছিলেন এবং "আইসক্রিম গার্ল" হিসাবে ব্যাপক পরিচিতি পান। ২০০৫ সালে, টেলিভিশন সিরিজ *[[বিস্ময়কর জীবন (2005 টিভি সিরিজ)|ওয়ান্ডারফুল লাইফের]]* মাধ্যমে তিনি তার অভিনয়ের সূচনা করেছিলেন। তার পর তিনি *[[তিনি সুন্দর ছিল|শি ওয়াজ প্রিটি]]* (২০১৫) এবং *[[কারাগারে ফুল|দ্য ফ্লাওয়ার ইন প্রিজন]]* (২০১৬) সহ বেশ কয়েকটি নাটকে হাজির হয়েছেন। 

## চলচ্চিত্রের তালিকা

### চলচ্চিত্র

## তথ্যসূত্র

## বহিঃসংযোগ
* আর এর কোম্পানিতে জাং দা-বিন   
*    
*    
* 

বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
বিষয়শ্রেণী:দক্ষিণ কোরীয় চলচ্চিত্র অভিনেত্রী
বিষয়শ্রেণী:দক্ষিণ কোরীয় অভিনেত্রী
বিষয়শ্রেণী:দক্ষিণ কোরীয় টেলিভিশন অভিনেত্রী
বিষয়শ্রেণী:দক্ষিণ কোরীয় শিশু অভিনেত্রী

বিষয়শ্রেণী:দক্ষিণ কোরীয় ওয়েব ধারাবাহিকের অভিনেত্রী
বিষয়শ্রেণী:দক্ষিণ কোরীয় নারী মডেল
বিষয়শ্রেণী:২১শ শতাব্দীর দক্ষিণ কোরীয় অভিনেত্রী
নেহা সাক্সেনা

**নেহা সাক্সেনা** (জন্ম: ২৫ অক্টোবর ১৯৮৯) একজন ভারতীয় চলচ্চিত্র অভিনেত্রী যিনি মালয়ালম এবং কন্নড় চলচ্চিত্রে কাজ করে থাকেন। তিনি মোহনলালের সাথে *মুন্তিরীবলিকাল থালির্ককুম্বল* এবং মোহনলাল এবং মম্মুট্টীর সাথে *কসবা*-এর মতো মালয়ালম চলচ্চিত্রে অভিনয়ের জন্য পরিচিত।

তিনি ২০১৭ সালে সাইফ আলি খানের সাথে *শেফ* চলচ্চিত্রে অভিনয় করেছিলেন। তিনি কন্নড় টেলিভিশন ধারাবাহিক *হারা হারা মহাদেব*-এ মান্দাকিনি চরিত্রে অভিনয় করেছিলেন। তিনি বেশ কিছু তামিল, তেলুগু, তুলু, সংস্কৃত এবং বলিউডের ছবিতেও অভিনয় করেছেন।

## চলচ্চিত্রের তালিকা

## টেলিভিশন

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:দেরাদুনের অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:১৯৮৯-এ জন্ম
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:তুলু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
ইসাবেল্লে লেইতে

**ইসাবেল্লে লেইতে** (জন্ম: ২ সেপ্টেম্বর ১৯৯০) একজন ব্রাজিলীয় অভিনেত্রী এবং মডেল। তিনি মূলত ভারতীয় চলচ্চিত্রে কাজ করে থাকেন।

## কর্মজীবন
তালাশ: দ্য আন্সার লাইস উইদিন-এর একটি ছোট চরিত্রে ভূমিকার মাধ্যমে বলিউডে আত্মপ্রকাশের পরে তিনি ২০১৩ সালের কিশোর-নাট্যধর্মী চলচ্চিত্র *সিক্সটিন*-এ মুখ্য চরিত্রে অভিনয় করেছিলেন। তার দ্বিতীয় চলচ্চিত্রটি ছিল প্রণয়ধর্মী *পুরানী জিন্স* (২০১৪)। মডেল হিসাবে তিনি লাকমে বিউটি প্রোডাক্টস, প্রোক্টর এন্ড গাম্বল, বিগ বাজার এবং পাকিস্তানি ব্র্যান্ড নিশাত লিনেন'র বিজ্ঞাপনে কাজ করেছেন। তিনি *সিক্সটিন* চলচ্চিত্রের তার অভিনয়ের জন্য লাইফ ওকে স্ক্রিন অ্যাওয়ার্ডস ২০১৪-তে শ্রেষ্ঠ নবাগতা অভিনেত্রীর জন্য মনোনীত হয়েছিলেন। তিনি ভারতীয় ক্রিকেটার বিরাট কোহলির সাথেও ডেটিং করেছিলেন। তিনি **লাহোর** সঙ্গীত ভিডিওতে গুরু রনধাওয়ার সাথে উপস্থিত হয়েছিলেন, যা ইউটিউবে ৮৭১ মিলিয়ন (১৮ জুলাই, ২০২০ পর্যন্ত) এর বেশিবার দেখা হয়েছে।

## চলচ্চিত্রের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ব্রাজিলীয় নারী মডেল
বিষয়শ্রেণী:ব্রাজিলীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:ব্রাজিলীয় চলচ্চিত্র অভিনেত্রী
বিষয়শ্রেণী:২১শ শতাব্দীর ব্রাজিলীয় অভিনেত্রী
জং জি-সো

**হিউন** **সিউং-মিন** (  ; জন্ম ১৭ সেপ্টেম্বর ১৯৯৯),  **জং জি সো** নামে পরিচিত ( ; কখনও কখনও রোমান হরফে লেখা হয় **Jung Ziso** হিসাবে), একজন দক্ষিণ কোরীয় অভিনেত্রী। ২০১২ সালের টেলিভিশন নাটক *[[মে রানী (টিভি সিরিজ)|মে কুইন]]* -এ শিশু অভিনেত্রী হিসাবে হিউন তার অভিনয়ের সূচনা করেছিলেন।  তিনি আন্তর্জাতিকভাবে *[[প্যারাসাইট (২০১৯-এর চলচ্চিত্র)|প্যারাসাইট]]*  চলচ্চিত্রে তাঁর পার্ক দা-হাই ভূমিকায় অভিনয়ের জন্য বেশি পরিচিত, যা কান চলচ্চিত্র উৎসবে পাল্ম দর জিতেছিল এবং শ্রেষ্ঠ চলচ্চিত্র বিভাগে একাডেমি পুরস্কার অর্জন করেছিল।

## চলচ্চিত্রের তালিকা

### চলচ্চিত্র

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৯-এ জন্ম
বিষয়শ্রেণী:দক্ষিণ কোরীয় চলচ্চিত্র অভিনেত্রী
বিষয়শ্রেণী:দক্ষিণ কোরীয় অভিনেত্রী
বিষয়শ্রেণী:দক্ষিণ কোরীয় টেলিভিশন অভিনেত্রী
বিষয়শ্রেণী:দক্ষিণ কোরীয় শিশু অভিনেত্রী

বিষয়শ্রেণী:দক্ষিণ কোরীয় ওয়েব ধারাবাহিকের অভিনেত্রী
বিষয়শ্রেণী:২১শ শতাব্দীর দক্ষিণ কোরীয় অভিনেত্রী
অনুশ্রী

**অনুশ্রী নায়ার** (জন্ম: ২৪ অক্টোবর ১৯৯০), **অনুশ্রী** হিসাবে পরিচিত, একজন ভারতীয় অভিনেত্রী যিনি মূলত মালয়ালম চলচ্চিত্রে কাজ করে থাকেন। ২০১২ সালে *ডায়মন্ড নেকলেস* চলচ্চিত্রের মাধ্যমে তিনি তার অভিনয়ের সূচনা করেছিলেন এবং নারী মুখ্য চরিত্রে বেশ কয়েকটি মালয়ালম ছবিতে অভিনয় করেছেন।

## প্রাথমিক জীবন
অনুশ্রী ১৯৯০ সালের ২৪শে অক্টোবর কেরলে জন্মগ্রহণ করেছিলেন। তার বাবা মুরালিধরন পিল্লাই কেরলের জল কর্তৃপক্ষের একজন কেরানী এবং মা শোভনা একজন গৃহিণী। তিনি কোল্লাম জেলার কামুকুমচেরিতে বড়ো হয়েছেন। অনুপ নামে তার একজন বড়ো ভাই রয়েছেন।

## কর্মজীবন
অনুশ্রী পরিচালক লাল জোসেকে মুগ্ধ করেছিলেন, যখন তিনি সূর্য টিভি'র আপাতবাস্তব টেলিভিশন অনুষ্ঠান *ভিভেল এক্টিভ ফেয়ার বিগ ব্রেক*-এ অংশগ্রহণকারীদের অভিনয় বিচার করছিলেন। লাল জোসের ২০১২ চলচ্চিত্র *ডায়মন্ড নেকলেস*-এ কালামণ্ডালাম রাজশ্রীর চরিত্রে ভূমিকা রেখে তিনি অভিনয়ে আত্মপ্রকাশ করেছিলেন। তারপরে তিনি *লেফট রাইট লেফট* (২০১৩), *পুলিপুলিকালুম আতিকিনকুটিয়াম* (২০১৩) এবং *অ্যাংরি বেবিস ইন লাভ* (২০১৪)-এ অভিনয় করেছিলেন। তিনি *ইতিহাসা* (২০১৪) এবং *মাই লাইফ পার্টনার* (২০১৪) ছবিতে মুখ্য ভূমিকা পালন করেছিলেন। তিনি *চন্দ্রেত্তন এভিদেয়া* (২০১৫)-এ সুশামা চরিত্রে অভিনয়ের জন্য সেরা অভিনেত্রীর ফিল্মফেয়ার পুরস্কারের জন্য মনোনীত হয়েছিলেন। ২০১৬ সালে তিনি দিলীশ পোথান এর *মহেশিন্তে প্রতীকরাম* এবং প্রিয়দর্শন এর *ওপ্পাম*-এ পুলিশ এসিপি গঙ্গা'র ভূমিকা পালন করেছিলেন। এছাড়াও তিনি তারকাবহুল চলচ্চিত্র, যেমন *কোচবভা পাওলো আইয়াপ্পা কোয়েলহো* (২০১৬), *অরু সিনেমাকরণ* (২০১৭), *আধি* (২০১৮), এবং *পঞ্চবর্ণাথথা* (২০১৮)-এও অভিনয় করেছিলেন।

অনুশ্রীকে প্রথমে মোহনলালের বিপরীতে *পুলিমুরুগান* (২০১৬)-তে নারী মুখ্য চরিত্রে অভিনয় করানোর কথা হয়েছিল। তবে দুর্বল স্বাস্থ্যের কারণে তিনি ছবিটিতে উপস্থিত হতে পারেননি। তারপরে তিনি মোহনলাল সঙ্গে প্রিয়দর্শন এর *ওপ্পাম* (২০১৬)-এ অভিনয় করেছিলেন। পরবর্তী তাকে মম্মুট্টীর বিপরীতে ২০১৯ সালের চলচ্চিত্রে *মধুরা রাজা*-এ দেখা গিয়েছিল।

## চলচ্চিত্রের তালিকা

## টেলিভিশন

; অন্যান্য অনুষ্ঠান

* কমেডি সার্কাস
* ওন্নম ওন্নাম মুনু
* ওন্নম ওন্নাম মুনু ২
* কমেডি সুপার নাইট ২
* নিংলক্কুম একাম কোদেশ্বরন

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 

বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৮৮-এ জন্ম
বিষয়শ্রেণী:১৯৯০-এ জন্ম
বিষয়শ্রেণী:কোল্লাম জেলার ব্যক্তি
বিষয়শ্রেণী:কোল্লমের অভিনেত্রী
ঐশ্বর্যা লক্ষ্মী

**ঐশ্বর্যা লক্ষ্মী** (জন্ম: ৬ সেপ্টেম্বর ১৯৯০) একজন ভারতীয় অভিনেত্রী এবং কেরালার তিরুবনন্তপুরমের মডেল। তিনি ২০১৪ সালে একজন মডেল হিসাবে তার কর্মজীবন শুরু করেছিলেন এবং ২০১৩ সালে *উজান্দুকালুদে নাটিল ওরিদাভেলা* চলচ্চিত্রের মাধ্যমে অভিনয়ের আত্মপ্রকাশ করেছিলেন। তারপরে *মায়ানাধী* (২০১৭), *ভারতন* (২০১৮), *বিজয় সুপারম পুর্নামিয়াম*, *[[আর্জেন্টিনা ফ্যানস কাট্টুরকাডাভু]]* (২০১৯) এর মতো চলচ্চিত্রে অভিনয় করে তিনি মালয়ালম চলচ্চিত্রে নিজেকে একজন মুখ্য অভিনেত্রী হিসাবে প্রতিষ্ঠিত করেছিলেন। তিনি *শ্রেষ্ঠ নারী অভিষেক - ফিল্মফেয়ার পুরস্কার দক্ষিণ* সহ বেশ কয়েকটি পুরস্কার অর্জন করেছিলেন। তিনি *[[দ্য টাইমস অব ইন্ডিয়া|কোচি টাইমস]]* দ্বারা ২০১৮ এর "সর্বাধিক কমনীয় নারী" হিসাবে নির্বাচিত হয়েছিলেন।

## প্রারম্ভিক জীবন
লক্ষ্মী ভারতের তিরুবনন্তপুরমের হলি এঞ্জেল'স আইএসসি স্কুল থেকে বিদ্যালয়ের পাঠ সম্পন্ন করেছিলেন এবং ২০১৬ সালে এর্নাকুলামের শ্রী নারায়ণ ইনস্টিটিউট অব মেডিকেল সায়েন্সেস (এসএনআইএমএস) থেকে এমবিবিএস সম্পন্ন করেছিলেন। তিনি সেখানে তার ইন্টার্নশিপও শেষ করেছিলেন। তিনি বর্তমানে তিরুবনন্তপুরম এবং কোচিতে বাস করেন।

## কর্মজীবন
ঐশ্বর্যা ২০১৪ সাল থেকে মডেলিং শুরু করেছিলেন। তিনি *ফ্লাওয়ার ওয়ার্ল্ড*, *সল্ট স্টুডিও*, *বনিতা* এবং *এফডাব্লুডি লাইফের* মতো ম্যাগাজিনের প্রচ্ছদগুলিতে হাজির হয়েছিলেন। এছাড়াও তিনি *চেমানুর জুয়েলার্স*, *কারিকিনেথ সিল্কস*, *লা ব্রেন্ডা*, *এজভা বুটিক*, *অক্ষয় জুয়েলস*, *শ্রী লক্ষ্মী জুয়েলারী* ইত্যাদি পণ্যের বিজ্ঞাপনেও কাজ করেছিলেন।

এক বিবৃতিতে তিনি বলেছিলেন, "অভিনয় নিয়ে কখনোই তার পরিকল্পনা ছিলনা", কিন্তু পড়াশোনার সমাপ্তি হলে তিনি অভিনয়ের সিদ্ধান্ত নিয়েছিলেন এবং আলতাফ সেলিম পরিচালিত পারিবারিক-নাট্য চলচ্চিত্র *উজান্দুকালুদে নাটিল ওরিদাভেলা*-এ একটি বিশিষ্ট ভূমিকায় অভিনয় করেছিলেন। এরপরে তিনি আশিক আবু'র প্রণয়ধর্মী-রোমাঞ্চকর চলচ্চিত্র *মায়ানাধী*-তে নারী মুখ্য চরিত্রে অভিনয় করেছিলেন। ছবিটি বাণিজ্যিকভাবে সফল হয়েছিল এবং একজন উঠতি অভিনেত্রী হিসাবে তার ভূমিকা প্রশংসা অর্জন করেছিল। তিনি তেলুগু ছবি *না...নুভে*-তে মুখ্য চরিত্রে অভিনয়ের জন্য স্বাক্ষর করেছিলেন, কিন্তু পরে তা বাতিল হয়ে গিয়েছিল। ২০১৮ সালে তিনি ফাহাদ ফজিলের সাথে *ভারতন* চলচ্চিত্রের জন্য স্বাক্ষর করেছিলেন। তিনি বিশাল-অভিনীত *অ্যাকশন* চলচ্চিত্রটি দিয়ে তামিলে অভিষেক করেছিলেন।

## চলচ্চিত্রের তালিকা

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 

বিষয়শ্রেণী:ভারতীয় চিকিৎসক
বিষয়শ্রেণী:১৯৯০-এ জন্ম
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তিরুবনন্তপুরমের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:উদ্ধৃতি শৈলীতে মালায়ালাম ভাষার উৎস (ml)
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:কেরলের নারী মডেল
বিষয়শ্রেণী:১৯৯১-এ জন্ম
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় চিকিৎসক
বিষয়শ্রেণী:২১শ শতাব্দীর ভারতীয় নারী চিকিৎসক
বিষয়শ্রেণী:কেরলের চিকিৎসক
বিষয়শ্রেণী:কেরালা চলচ্চিত্র সমালোচনা পুরস্কার বিজয়ী
বিষয়শ্রেণী:২১শ শতাব্দীর ভারতীয় অভিনেত্রী
জোয়ানা মাদুকা

**জোয়ানা মাদুকা** (জন্ম ৬ মে ১৯৪১) একজন নাইজেরীয় প্রকৌশলী। তিনি প্রথম মহিলা হিসেবে ১৯৭৪ সালে নাইজেরিয়ার ইঞ্জিনিয়ারিং রেগুলেশন কাউন্সিলের (কোরেন) কোন পদ লাভ করেন। তিনি ইলেকট্রিক্যাল ইঞ্জিনিয়ার্স ইনস্টিটিউশন, নাইজেরিয়ান সোসাইটি অফ ইঞ্জিনিয়ার্স এবং নাইজেরিয়ান ইঞ্জিনিয়ারিং অফ ইঞ্জিনিয়ারিংয়ের ফেলো । তিনি ১৯৮৭ সালে নাইজেরীয় বিজ্ঞান প্রযুক্তি ইনস্টিটিউট এবং ১৯৮৮ সালে ইয়াবা কলেজ অফ টেকনোলজির সম্মানিত ফেলো হন। তিনি ২০০৮ সালে অর্ডার অফ দা ফেডারেল রিপাবলিকের সদস্য হিসাবে সম্মানিত হন। তিনি কোরেনের প্রথম মহিলা প্রেসিডেন্ট।

## প্রাথমিক জীবন এবং শিক্ষা
মাদুকা ১৯৪৯ সালের ৬ই মে ওসুন রাজ্যের ইলেশায় জন্মগ্রহণ করেন। তিনি মিঃ ড্যানিয়েল দাদা এবং ওলুফুনমিলিয়ো লেইঙ্কার প্রথম সন্তান। তিনি তার প্রাথমিক শিক্ষালাভের জন্য ওটাপেট মেথোডিস্ট বিদ্যালয়ে যান। তিনি মেথডিস্ট বালিকা বিদ্যালয়ে পড়াশুনা করেন ও পরে ১৯৫৫ সালে কুইনস বিদ্যালয়ে ভর্তি হন। তিনি ১৯৬৫ সালে আইএফই বিশ্ববিদ্যালয় থেকে ফলিত পদার্থবিজ্ঞানে বিএসসি অর্জন করেন। তিনি ১৯৬৯ সালে ট্রিনিটি কলেজ ডাবলিন থেকে এম.এস.সি. ইন ইঞ্জিনিয়ারিং ডিগ্রি লাভ করেন। ১৯৬৬ সালে, মাদুকা ইনস্টিটিউশন অফ ইলেকট্রিক্যাল ইঞ্জিনিয়ার্স স্নাতক পরীক্ষায় অংশ নেন এবং পাস করেন।

## পেশা
মাদুকা ১৯৬৫ সালে ইবাদানে ওয়েস্টার্ন নাইজেরিয়া টেলিভিশনের (ডাব্লুএনটিভি) স্নাতক সহকারী প্রকৌশলী হিসাবে কাজ শুরু করেন। তিনি ১৯৬৫ থেকে ১৯৬৬ সাল পর্যন্ত ইবাদানের পশ্চিম নাইজেরিয়া ব্রডকাস্টিং কর্পোরেশনের প্রকৌশল বিভাগে স্নাতক শিক্ষানবিশ ছিলেন। ১৯৬৬ থেকে ১৯৭০ সাল পর্যন্ত তিনি আইএফই বিশ্ববিদ্যালয়ের ফলিত পদার্থবিজ্ঞান বিভাগের প্রভাষক ছিলেন। তিনি ১৯৭০ সালে লেককম অ্যাসোসিয়েটসে যোগ দেন এবং ১৯৭৫ সালে তিনি সেখানে প্রধান অংশীদার হন।

১৯৯৩ সালে, মাদুকা ফ্রেন্ডস অফ দ্য এনভাইরোমেন্ট প্রতিষ্ঠা করেন, এটি পুনর্নবীকরণযোগ্য শক্তির উন্নতি, বর্জ্য পরিচালনা এবং মহিলাদের ক্ষমতায়নের নিয়ে কাজ করে। তিনি নাইজেরিয়ার পেশাদার মহিলা প্রকৌশলী সংস্থা (এপডব্লিউএন) প্রতিষ্ঠা করেন।

বিদ্যুৎ খাতের উন্নতি নিশ্চিত করতে এবং অংশীদারদের স্বার্থ রক্ষার জন্য, ২০১৪ সালে লাগোস চেম্বার অফ কমার্স অ্যান্ড ইন্ডাস্ট্রি দ্বারা প্রতিষ্ঠিত পাওয়ার সেক্টর গ্রুপের সভাপতি ছিলেন মদুকা।

২৩ জুন ২০১৬ সালে তিনি নাইজেরিয়ান ইঞ্জিনিয়ারিং একাডেমির নবম প্রেসিডেন্ট এবং প্রথম মহিলা প্রেসিডেন্ট হন।

তিনি ইজেশা সোসাইটির বর্তমান প্রেসিডেন্ট।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪১-এ জন্ম
বিষয়শ্রেণী:নাইজেরীয় প্রকৌশলী
বিষয়শ্রেণী:ওবাফেমি আওলোভো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী
বিষয়শ্রেণী:অর্ডার অফ দা ফেডারেল রিপাবলিকের সদস্য
পার্বতী নায়ার

**পার্বতী নায়ার** (জন্ম: **পার্বতী ভেণুগোপাল নায়ার**, ৫ ডিসেম্বর ১৯৯২) একজন ভারতীয় মডেল এবং অভিনেত্রী, যিনি মূলত দক্ষিণ ভারতীয় চলচ্চিত্রে কাজ করে থাকেন। আবুধাবিতে এক মালয়ালি পরিবারে জন্মগ্রহণ করা এই অভিনেত্রী অভিনয়কে পেশা হিসাবে বেছে নেওয়ার আগে মডেলিংয়ে পাশাপাশি সফটওয়্যার ইঞ্জিনিয়ারিং-এর ওপর প্রশিক্ষণ নিয়েছিলেন। মডেলিংয়ের সময় তিনি বেশ কয়েকটি বিজ্ঞাপনে উপস্থিত হয়েছিলেন এবং "মিস কর্ণাটক" ও "মিস নেভি কুইন" খেতাব অর্জন করেছিলেন।

## প্রাথমিক জীবন
পার্বতী নায়ারের জন্ম হয়েছিল সংযুক্ত আরব আমিরাতের আবুধাবিতে একটি মালয়ালি পরিবারে এবং শঙ্কর নামে তার একজন বড় ভাই রয়েছেন। তিনি আবুধাবিতে *আওয়ার ওন ইংলিশ হাই স্কুল*-এ পড়াশোনা করেছিলেন এবং সফটওয়্যার ইঞ্জিনিয়ার হিসাবে কাজ করার আশায় ভারতের কর্ণাটকের মণিপালের *মণিপাল ইনস্টিটিউট অব টেকনোলজি* থেকে কম্পিউটার সায়েন্স এবং ইঞ্জিনিয়ারিংয়ে স্নাতক পাস করেছিলেন। তিনি "মিস কর্ণাটক"-এ অংশ নেওয়ার পর নিজেকে একজন পেশাদার মডেল হিসাবে গড়ে তুলেছিলেন এবং মাইসোর স্যান্ডাল সাবানের জন্য প্রতিনিধি হয়েছিলেন। তিনি "নেভি কুইন কেরালা"-তে বিজয়ী হওয়ার পরে অনেক ছাপা এবং টেলিভিশন বিজ্ঞাপনে উপস্থিত হয়েছিলেন। মডেল হিসাবে তিনি এশিয়ান পেইন্টস, মালাবার গোল্ড, মাজা, প্রেস্টিজ, রিলায়েন্স এবং টাটা ডায়মন্ডস এর মতো ব্র্যান্ডগুলির প্রতিনিধিত্ব করেছিলেন। রাজ্য-স্তরের শিরোপা জয়ের পরে পার্বতী নায়ার ফেমিনা মিস ইন্ডিয়া প্রতিযোগিতায় অংশ নেওয়ার আগ্রহ প্রকাশ করেছিলেন, কিন্তু প্রতিযোগিতায় উচ্চতার যোগ্যতায় ব্যর্থ হওয়ায় আবেদন করতে পারেননি। মডেল হিসাবে কাজ করার সময় তিনি স্বল্পদৈর্ঘ্য চলচ্চিত্র, সঙ্গীত ভিডিও এবং বিভিন্ন ডকুমেন্টারিতেও উপস্থিত হয়েছিলেন।

## চলচ্চিত্রের তালিকা

## পুরস্কার এবং মনোনয়ন

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:কেরলের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
বিষয়শ্রেণী:কেরলের নারী মডেল
বিষয়শ্রেণী:আবুধাবির ব্যক্তি
বিষয়শ্রেণী:হিন্দি চলচ্চিত্র অভিনেত্রী
পিয়া বাজপেয়ী

**পিয়া বাজপেয়ী** (; জন্ম: ২২ ডিসেম্বর ১৯৯৩) একজন ভারতীয় চলচ্চিত্র অভিনেত্রী এবং মডেল, যিনি মূলত দক্ষিণ ভারতীয় চলচ্চিত্রে অভিনয় করে থাকেন। তিনি ভেঙ্কট প্রভুর কমেডি চলচ্চিত্র *গোয়া*-তে রোশনি এবং কে.ভি. আনন্দের রাজনৈতিক-থ্রিলার *কো*-তে সারো চরিত্রে অভিনয়ের জন্য পরিচিত। চলচ্চিত্রে অভিনয় করার আগে পিয়া বেশ কিয়েকটি বিজ্ঞাপনেও মডেল হয়েছিলেন।

## প্রাথমিক জীবন
পিয়া বাজপেয়ী ভারতের এটাবায় জন্মগ্রহণ করেছিলেন, কিন্তু কম্পিউটার কোর্স প্রশিক্ষণ গ্রহণ করতে তিনি দিল্লিতে পাড়ি জমিয়েছিলেন। পিয়ার বাবা-মা তার সিদ্ধান্তের বিরোধিতা করলেও কম্পিউটার বিজ্ঞানে ডিপ্লোমার জন্য ভর্তি হয়েছিলেন তিনি, যদিও অর্থ উপার্জনের জন্য রিসেপশনিস্ট হিসাবে এবং টিউটরিংয়ের মতো ছোট ছোট চাকরির কাজ করেছিলেন। তবে এক বছর পরে অফিসের চাকরিটি তাকে অস্থির করে ফেলেছিল এবং তিনি নিজের টাকায় মুম্বাইয়ে পাড়ি জমিয়েছিলেন। এরপর পিয়া বিভিন্ন ধারাবাহিকের জন্য ডাবিং শিল্পী হিসাবে কাজ শুরু করেছিলেন, তবে চাকরিটি তাকে হতাশাগ্রস্ত করেছিল এবং তিনি ছাপা ও টেলিভিশন বিজ্ঞাপন এবং সঙ্গীত ভিডিওগুলিতে মডেল হিসাবে নিজের পেশা খুঁজে নিয়েছিলেন। সবচেয়ে লক্ষণীয় বিষয় হল, তিনি ক্যাডবেরীর বিজ্ঞাপনীতে অভিনেতা অমিতাভ বচ্চন এবং সোনাটা ঘড়ির বিজ্ঞাপনীতে ক্রিকেটার মহেন্দ্র সিং ধোনির সাথে অভিনয় করেছিলেন। অবশেষে প্রখ্যাত চলচ্চিত্র নির্মাতা প্রিয়দর্শন পরিচালিত কোনো বাণিজ্যিক বিজ্ঞাপনে পিয়ার স্বাক্ষাৎ হলে তিনি একটি চলচ্চিত্রের জন্য স্বাক্ষরিত হয়েছিলেন এবং এর মাধমে অভিনয়ে তার আত্মপ্রকাশ ঘটেছিল।

## চলচ্চিত্রের তালিকা

; স্বল্পদৈর্ঘ্য চলচ্চিত্র

* *দ্য ভার্জিনস* (*২০১৬*)

## তথ্যসূত্র

## বহিঃসংযোগ

* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:উত্তরপ্রদেশের অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
সাদাফ জাফের

**সাদাফ জাফের** (জন্ম ১৯ ফেব্রুয়ারি, ১৯৮৩) আমেরিকান রাজনীতিবিদ ও পণ্ডিত। মার্কিন যুক্তরাষ্ট্রের নিউ জার্সি রাজ্যের সোমারসেট মন্টগোমেরি টাউনশিপের মেয়র, ৩ জানুয়ারী, ২০১৯ এ দায়িত্ব গ্রহণ করেছেন। দক্ষিণ এশীয় বংশোদ্ভূত প্রথম মহিলা এবং প্রথম মুসলিম মহিলা মার্কিন যুক্তরাষ্ট্রে মেয়র হিসাবে দায়িত্ব পালনকারী। জাফের ২০১৩ সালে মন্টগোমেরির টাউনশিপ কমিটিতে প্রথম নির্বাচিত হয়েছিলেন। প্রিন্সটন ইনস্টিটিউট ফর ইন্টারন্যাশনাল অ্যান্ড রিজিওনাল স্টাডিজের পোস্টডক্টোরাল রিসার্চের সহযোগী।

## শৈশব
জাফের শিকাগোতে মুসলিম অভিবাসীদের মধ্যে জন্মগ্রহণ করেছিলেন। তার মা পাকিস্তানের করাচিতে জন্মগ্রহণ করেছিলেন এবং তার বাবা ইয়েমেনের আদেন শহরে জন্মগ্রহণ করেছিলেন। তার পূর্বপুরুষরা মূলত ভারতের কুচ বিহার অঞ্চল ছিলো।

## পড়ালেখা
তিনি শিকাগোর লাতিন স্কুল থেকে উচ্চ মাধ্যমিক পড়াশোনা করেছেন, জর্জটাউন বিশ্ববিদ্যালয়ের স্কুল অফ ফরেন সার্ভিস থেকে স্নাতক এবং হার্ভার্ড বিশ্ববিদ্যালয়ের হতে পিএইচডি অর্জন করেছেন।

## মেয়র
২০১৬ সালে, জাফের প্রচার শুরু করেছিলেন। পরের বছর তিনি জনগণের সমর্থনে জনপদ কমিটিতে একটি আসন জিতেছিলেন। ২০১৯ সালে,কমিটির সদস্যদের দ্বারা মেয়র পদে নিয়োগ পেয়েছিলেন। জানুয়ারী ৩, ২০১৯ এ শপথ গ্রহণ করেছিলেন, নিউ জার্সির শহরের মেয়রের দায়িত্ব পালনকারী দক্ষিণ এশীয় বংশোদ্ভূত প্রথম মহিলা এবং যুক্তরাষ্ট্রে মেয়র হিসাবে দায়িত্ব পালনকারী প্রথম মুসলিম মহিলা তিনি।
## ব্যক্তিগত জীবন
২০১১ সালে জাফের প্রিন্সটনের পূর্বাঞ্চলীয় স্টাডিজ বিভাগের সহকারী অধ্যাপক ড্যানিয়েল শেফিল্ডকে বিয়ে করেছেন। তাদের হার্ভার্ডে দেখা হয়েছিল। তাদের একটি সন্তান রয়েছে।

## বহিঃসংযোগ
* 
* 
* পিন্সটন প্রোফাইল

## তথ্যসূত্র

বিষয়শ্রেণী:মার্কিন রাজনীতিবিদ
বিষয়শ্রেণী:১৯৮৩-এ জন্ম
বিষয়শ্রেণী:মন্টেগোমারির মেয়র
বিষয়শ্রেণী:মার্কিন মুসলিম
বিষয়শ্রেণী:পাকিস্তানি বংশোদ্ভূত মার্কিন রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:জর্জটাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিকাগোর রাজনীতিবিদ
বিষয়শ্রেণী:২১শ শতাব্দীর মার্কিন রাজনীতিবিদ
বিষয়শ্রেণী:২১শ শতাব্দীর মার্কিন নারী রাজনীতিবিদ
বিষয়শ্রেণী:ইলিনয়ের মুসলিম
বিষয়শ্রেণী:নিউ জার্সির মুসলিম
আগামীকাল

**আগামীকাল** বলতে বুঝাতে পারে:

* আগামীকাল (সময়), আজকের পরের দিন
* ভবিষ্যত, যা বর্তমানের পরে ঘটে

## চলচ্চিত্র
* আগামীকাল (চলচ্চিত্র), বাংলাদেশী পূর্ণদৈর্ঘ্য চলচ্চিত্র
জয়ন্ত সিলভা

**কেলানিয়াগে জয়ন্ত সিলভা** (; জন্ম: ৬ ফেব্রুয়ারি, ১৯৭৩) কালুতারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, কালুতারা ফিজিক্যাল কালচার ক্লাব ও সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **জয়ন্ত সিলভা**।

## খেলোয়াড়ী জীবন
১৯৯১-৯২ মৌসুম থেকে ১৯৯৮-৯৯ মৌসুম পর্যন্ত জয়ন্ত সিলভা’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে দূর্দান্ত খেলতেন। ২৮ বছর পূর্তির পূর্বেই প্রথম-শ্রেণীর ক্রিকেটকে বিদেয় জানান তিনি।

সমগ্র খেলোয়াড়ী জীবনে সাতটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন জয়ন্ত সিলভা। ২৬ ডিসেম্বর, ১৯৯৫ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ১৯৯৮ তারিখে ক্যান্ডিতে সফরকারী জিম্বাবুয়ে দলের বিপক্ষে সর্বশেষ টেস্টে অংশ নেন তিনি।

অন্যদিকে, তারিখে ২৬ মার্চ, ১৯৯৫ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল।

বামহাতি স্পিনার জয়ন্ত সিলভা তার সমগ্র টেস্ট খেলোয়াড়ী জীবনকে দুইটি ধারায় বিভক্ত করে রেখেছেন। ১৯৯৬-৯৭ মৌসুমে জিম্বাবুয়ের বিপক্ষে তিন টেস্টের সিরিজে ১০.১২ গড়ে ১৬ উইকেট লাভ করেছেন। তন্মধ্যে, কলম্বো টেস্টে দলের জয়ে প্রধান ভূমিকা রাখেন। কিন্তু, ভারত, অস্ট্রেলিয়া ও পাকিস্তানের বিপক্ষে বাদ-বাকী চার টেস্টে তিনি মাত্র চার উইকেট পেয়েছেন ১২১.২৫ গড়ে।

## তথ্যসূত্র

## আরও দেখুন
* চামিন্দা ভাস
* চম্পকা রামানায়েকে
* নন্দেস্ক্রিপ্টস ক্রিকেট ক্লাব
* শ্রীলঙ্কান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাসনাহিরা সাউথের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
ওড়তা জামে মসজিদ

**ওড়তা জামে মসজিদ** (ইউক্রেনীয় : Мечеть Орта-Джамі, রাশিয়ান : Мечеть Орта-Джами) ক্রিমিয়ার প্রাচীনতম মসজিদগুলির মধ্যে একটি। এটি আধুনিক বখচিসারায় লেনিনার রাস্তায় অবস্থিত।

এটি ক্রিমিয়ান খানাতে রাজধানীর মূল জুমার নামাজের মসজিদ ছিল। ১৬৭৪ সালে এটি (সংশ্লিষ্ট জেলার) প্রধান মসজিদ হিসাবে উল্লেখযোগ্য ছিল। দীর্ঘদিন মসজিদটি ধ্বংসাবস্থায় ছিল এবং ২০১৩ সালে এর পুনর্নির্মাণ কাজ শুরু হওয়ার সাথে সাথে এর আশেপাশের কয়েকটি ছোট ছোট বিল্ডিং ও এর মিনারটিও পুনর্নির্মাণ করা হয়। এর বেশিরভাগ অর্থ তুর্কি এবং অসংখ্য স্থানীয় অনুদানের সহায়তায় অর্থায়ন করা হয়। এটি বর্তমানে, বহু বছর আগের ন্যায় আবার বখচিসরয়ের অন্যতম গুরুত্বপূর্ণ স্থান এ পরিণত হয়েছে।

## ফটো

চিত্র:Orta Juma Jami (1674) windows of the second floor, Bakhchisaray, Crimea, Ukraine, 2013.JPG|ওড়তা জামে মসজিদ, জানালার বাহিরের একটি অংশ।
চিত্র:Orta Juma Jami (1674), Bakhchisaray, Crimea, Ukraine, 2013.JPG|ওড়তা জামে মসজিদ (১৬৭৪ সালে সম্পূর্ণ), বখচিসরায়, ক্রিমিয়া, ইউক্রেন। ২০১৩ সালে পুনরুদ্ধার করা হয়েছে। মসজিদের বাহিরের অংশভাগ।
চিত্র:Orta Juma Jami (completed in 1674), Bakhchisaray, 2013..JPG|ওড়তা জামে মসজিদ, লেনিন রাস্তার বাইরের অংশ।


## আরো দেখুন

* ক্রিমিয়াতে ধর্ম

## তথ্যসূত্র

বিষয়শ্রেণী:ইউক্রেনের মসজিদ
বিষয়শ্রেণী:ক্রিমিয়ার মসজিদ
বিষয়শ্রেণী:১৬৭৪-এ প্রতিষ্ঠিত
বিষয়শ্রেণী:১৭শ শতাব্দীর মসজিদ
ইলচি মসজিদ

**ইলচি মসজিদ** (ফারসি: مسجد ایلچی) ইরানের এসফাহানের একটি ঐতিহাসিক মসজিদ। এই ছোট এবং সাধারণ মসজিদের প্রতিষ্ঠাতা ছিলেন সাহেব সোলতান বেইগম, শাহ সুলাইমানের দরবারের এক মেয়ে। মসজিদটি ১৬৮৬ সালে মোহাম্মদ আলী বেন ওস্তাদ আলিবায়েকের তত্ত্বাবধানে নির্মিত হয়েছিল।

## আরও দেখুন
* এশিয়ার মসজিদের তালিকা
* ইরানের মসজিদের তালিকা
* মসজিদ
* ইসলাম
* নামাজ

## তথ্যসূত্র

বিষয়শ্রেণী:ইস্পাহানের মসজিদ
বিষয়শ্রেণী:১৬৮৬-এ প্রতিষ্ঠিত
বিষয়শ্রেণী:ইরানের মসজিদ
লিওঁর বড় মসজিদ

**লিওঁর বড় মসজিদ** (**'; **গ্রান্দ মস্কে দে লিওঁ*') হচ্ছে [[ফ্রান্স|ফ্রান্সের]] ৬ষ্ঠ বৃহত্তম মসজিদ। প্রাতিষ্ঠানিক ভাবে ১৯৯৪ সালের ৩০ সেপ্টেম্বরে মসজিদটি উদ্বোধন করা হয়।

মসজিদটি [[ফ্রান্স|ফ্রান্সের]] [[লিওঁ]]র প্রেসকুলের ৫ কিমি পূর্বে, ১৪৬ বুলেভার্ড পিনেলে অবস্থিত। মসজিদটিতে [[নামাজ]] আদায়ের পাশাপাশি সাংস্কৃতিক সুবিধার ব্যবস্থা, একটি গ্রন্থাগার এবং একটি স্কুল অন্তর্ভুক্ত রয়েছে।

লিওঁর স্থপতি বল্যান্দ্রাস এবং মিরাবেউ মসজিদটির নকশা করেন। এটি মূলত [[সৌদি আরবের বাদশাহ]] [[ফাহাদ বিন আবদুল আজিজ]] এবং অন্যন্য [[মুসলিম বিশ্ব|মুসলিম দেশের]] অর্থায়নে নির্মিত মসজিদ। আধুনিক পশ্চিমা স্থাপত্যশৈলীর সাথে ঐতিহ্যবাহী [[মাগরেব]] স্থাপত্যশৈলি এবং  [[ক্যালিগ্রাফি]]র সমন্বয় করে মসজিদটির নকশা করা হয়।

মসজিদের মূল ফটকটি [[পারস্য|পার্সিয়ান]] খিলান দিয়ে তৈরি। মসজিদটিতে ২৫ মিটার উচ্চতা বিশিষ্ট একটি মিনারও রয়েছে। মসজিদের প্রবেশদ্বারটি ২৩০ কলাম যুক্ত কাচের পিরামিড দ্বারা আবৃত। 


১৯৮০ সালে লিওঁতে একটি মসজিদ নির্মাণ প্রচারের জন্য একটি সমিতি গঠন করা হয়েছিল, তবে পরিকল্পনার অনুমতি পাওয়ার চেষ্টা বারবার বন্ধ করে দেওয়া হয়েছিল।

১৯৯২ সালে [[ফ্রান্স|ফ্রান্সের]] তৎকালীন স্বরাষ্ট্রমন্ত্রী চার্লস পাসকোয়া মসজিদটি চালু করার সময় তিনি [[ইসলামি মৌলবাদ|ইসলামি মৌলবাদবাদের]] উত্থানের বিরুদ্ধে সতর্ক করেছিলেন। 

মসজিদটির ‘*এআরজিএমএল''’ নামের একটি সংস্থা আছে। এটি হালাল সনদপত্র প্রদানের (সার্টিফিকেশন) কাজ করে। এটি ফ্রান্সের হালাল সনদপত্র প্রদানের সবচেয়ে নির্ভরযোগ্য সংস্থা।

## তথ্যসূত্র

## বহিঃসংযোগ
*  ওয়েবসাইট

বিষয়শ্রেণী:ফ্রান্সের মসজিদ
রুকন মল্লিক মসজিদ

**রুকন মল্লিক মসজিদ** (ফার্সি: مسجد رکن الملک) ইরানের ইসফাহানের একটি ঐতিহাসিক মসজিদ। মসজিদটি কাজার যুগে নির্মিত হয়েছে। তাখত-ই ফৌলাদের নিকটেই এটি অবস্থিত। এটি নির্মাণ করেছেন মির্জা সোলিমান খান শিরাজী "রোকনলমলক", যিনি ইসফাহানের একজন বিশিষ্ট ব্যক্তিত্ব ছিলেন। মসজিদটি রুকন মল্লিক এর চিত্রকলা এবং কবিতা দিয়ে সজ্জিত করা হয়েছে।

## আরও দেখুন
* এশিয়ার মসজিদের তালিকা
* ইরানের মসজিদের তালিকা
* মসজিদ
* নামাজ
* ইসলাম

## তথ্যসূত্র

বিষয়শ্রেণী:ইরানের মসজিদ
বিষয়শ্রেণী:ইস্পাহানের মসজিদ